als_Latn dik_Latn sag_Latn
Zhvillimi raundit të ri të bisedimeve bërthamore, fjalimi i ministrit të jashtëm të Iranit në takimin e Këshillit për të drejtat e njeriut në Gjenevë, lirimi i diplomatit iranian të rrëmbyer në Jemen dhe vizita e ministrit të jashtëm jordanez në Teheran, ishin disa nga zhvillimet më të rëndësishme të javës së kaluar në Iran.
Javën e kaluar, u zhvilluan bisedime të niveleve të ndryshme mes RII dhe SHBA në Montreux të Zvicrës, si dhe takimi i drejtorëve politikë të ministrive të jashtëm të Iranit dhe të vendeve të G 5+1. Njëkohësisht me këto bisedime, drejtori i përgjithshëm i ANEA deklaroi se kjo agjenci konfirmon se programi bërthamor i Iranit nuk ka devijuar drejt qëllimeve ushtarake dhe është plotësisht nën vëzhgimin e ANEA. Jokia Amano duke folur në takimin e KG të ANEA, shtoi se kjo agjenci vazhdon të monitorojë zbatimin e marrëveshjes së quajtur “Veprimi i përbashkët” mes Iranit dhe G 5+1. Amano duke theksuar se Irani ende nuk ka paraqitur shpjegimet e nevojshme në lidhje me dy çështje të mbetura pezull, shtoi se ANEA është e gatshme të përshpejtojë bashkëpunimin për zgjidhjen sa më shpejt të këtyre çështjeve. Drejtori i përgjithshëm i ANEA deklaroi se gjatë muajit të kaluar është takuar me ministrin e jashtëm të Iranit dhe të dyja palët theksuan rëndësinë e vazhdimit të bashkëpunimit mes RII dhe ANEA. Ndërkohë, përfaqësuesi i Iranit në ANEA ka kritikuar këtë agjencisë për shkak se ajo mbështetet në pretendime të pabaza dhe të sajuara. Reza Naxhafi në fjalimin e tij të mbajtur javën e kaluar në takimin e KG të ANEA, tha se Irani disa herë ka hedhur poshtë pretendimet e pabaza mbi programin bërthamor sidomos pretendimet e hedhura mbi rajonin Merivan në perëndim të Iranit dhe ka thënë se pala iraniane vazhdon të presë përgjigjen lidhur me propozimin e bërë nga vetë Teherani që të inspektohet qendra Merivan për të cilën hidhen pretendime false dhe të sajuara. Përfaqësuesi i RII në ANEA ka thënë se programi bërthamor i Iranit është plotësisht paqësor dhe transparent. Z. Reza Naxhafi, javën e kaluar pas përfundimit të takimit konsultativ-teknik të ANEA në lidhje me marrëveshjen për masat mbrojtëse që është mbajtur në Vjenë, ka thënë se organizimi i këtij takimi edhe njëherë dëshmon se programi atomik i Iranit është plotësisht transparent. Z. Naxhafi më tej ka shtuar se ky takim ishte plotësisht teknik dhe në fund drejtori i përgjithshëm i ANEA z. Jokia Amano ka paraqitur një raport.
Javën e kaluar përfundoi raundi i katërt i bisedimeve bërthamore mes delegacioneve të RII dhe SHBA të kryesuara nga shefat e diplomacive, respektivisht Muhamed Xhevad Zarif dhe John Kerry. Qëllimi i këtyre bisedimeve ishte afrimi i qëndrimeve të dy palëve në lidhje me çështjet juridike dhe teknike të dosjes bërthamore të Iranit dhe shqyrtimi i detajeve të marrëveshjes përfundimtare mes Iranit dhe G 5+1. Raundi i katër i bisedimeve mes Muhamed Xhevad Zarif dhe Xhon Kerri, shefat e diplomacisë iraniane dhe amerikane, u zhvillua në Montro të Zvicrës. Në këtë raund të bisedimeve kane marre pjesë edhe Ali Akbar Salehi, kryetar i Energjisë Atomike të Iranit dhe Ernest Monis, sekretar i energjisë së Amerikës. Delegacionet e dy palëve shoqëroheshin nga zv/ministra dhe ekspertë të fushave përkatës. Ky raund i bisedimeve ka vazhduar edhe me pjesëmarrjen e zv/ministrave të punëve të jashtme të vendeve të tjera anëtare të Grupit 5+1. Gjatë qëndrimit ne Gjenevë, ministri i jashtëm iranian mori pjesë edhe në takimin e Këshillit të të drejtave të njeriut, ku theksoi nevojën e respektimit të të drejtave të njeriut në botë larg standardeve të dyfishta dhe qëndrimeve diferencuese të nxitura nga motive politike. Z. Zarif në fjalimin e tij deklaroi se vendet perëndimore kanë neglizhuar zgjerimin e ideologjive ekstremiste që kanë çuar në rritjen e sulmeve terroriste si në Evropë, ashtu edhe në Siri dhe Irak dhe nënvizoi faktin se shumica e terroristëve që po shkatërrojnë vendet e LM kanë shkuar nga Evropa, për shkak se të rinjtë ndjehen të përjashtuar dhe të huaj në lidhje me demokracitë perëndimore. Ministri i jashtëm i RII krijimin e organizatave terroriste në LM dhe në Afrikën veriore e cilësoi si pasojë e qëndrimeve dyfytyrëshe të perëndimit ndaj të drejtave të njeriut dhe terrorizmit dhe u bëri thirrje vendeve perëndimore të distancohen nga standardet e dyfishta.
Javën e kaluar, forcat iraniane të Inteligjencës nëpërmjet një operacioni special të kryer në Sana të Jemenit arritën të lirojnë diplomatin iranian z. Nur Ahmed Nikbakht cili që prej 20 muajsh ishte marrë peng nga terroristët në Jemen. Ministri i jashtëm i RII deklaroi se lirimi i diplomatit iranian i rrëmbyer nga terroristët në Jemen, dëshmon për forcën e Iranit. Muhamed Xhevad Zarif pas lirimit të diplomatit iranian Nur Ahmed Nikbakht, i dërgoi një mesazh Ministrit të Inteligjencës së Iranit z. Sejed Mahmud Alavi, ku theksoi se padyshim lirimi i këtij diplomati dëshmoi potencialin e madh të Iranit dhe të Ministrisë së Inteligjencës. Zarif falënderoi përzemërsisht agjentët e Ministrisë së Inteligjencës të cilët morën pjesë direkt në operacionin për lirimin e diplomatit iranian nga kthetrat e terroristëve në Jemen.
Ministri i jashtëm i Jordanisë javën e kaluar ka arritur në Teheran për tu takuar me ministrin e jashtëm të RII. Z. Naser Xhudeh ministër i jashtëm i Jordanisë gjatë qëndrimit në Teheran u takua me shefin e diplomacisë së Iranit z. Muhamed Xhevad Zarif dhe me funksionarë të tjerë iranianë me të cilët diskutoi marrëdhëniet dypalëshe Teheran-Aman si dhe zhvillimet më të fundit në rajon dhe mënyrat e bashkëpunimit në luftën kundër terrorizmit dhe ekstremizmit.
Drejtori i Këshillit të OKB për luftën kundër drogës z. Luchan Najdo në ceremoninë e publikimit të raportit vjetor të OKB për luftën kundër trafikut të drogës për vitin 2014, vlerësoi lart përpjekjet e Iranit në luftën kundër trafikut të drogës dhe shtoi se këto përpjekje janë burim inkurajimi për organizmat ndërkombëtar. Z. Najdo duke folur për shtimin e prodhimit të drogës në Afganistan që është fqinj i Iranit, deklaroi se me masat e ashpra të mara nga disa vende si Irani, tashmë droga trafikohet më shumë nga oqeani indian dhe gadishulli i Ballkanit, duke shkuar në jug të Afrikës dhe për këtë arsye është shtuar numri i të droguarve në vendet e tilla si Afrika e jugut dhe Kenia. Ai shtoi se 92 % e drogës që prodhohet në botë, konsumohet nga 17 % e popujve dhe kryesisht në SHBA, Kanada, Australi, Zelandë e Re dhe në Evropën perëndimore.
Komandanti i forcave detare të ushtrisë së RII admiral Habibullah Sajari, javën e kaluar udhëtoi në Kazakistan, ku zhvilloi takime me funksionarë të lartë ushtarakë të këtij vendi. Në këto takime u diskutuan rrugët për zgjerimin e bashkëpunimit mes flotave të dy vendeve në detin Kaspik dhe garantimi i sigurisë dhe stabilitetit të këtij deti. Vizita e admiral Sajari në Kazakistan u krye në përgjigje të vizitës që komandanti i forcave detare të Kazakistanit zhvilloi vitin e kaluar në Iran.
Sekretari për çështje të Azisë dhe Oqeanisë në Ministrinë e jashtme të RII, në konferencën e përbashkët për shtyp me përfaqësuesit e vendeve bregdetare të detit Kaspik në Baku, deklaroi se bisedimet e zhvilluara gjatë 20 viteve të kaluara kanë krijuar kushtet që në një të ardhme të afërt të finalizohet regjimi juridik i detit Kaspik. Z. Ibrahim Pur theksoi se pjesëmarrësit në takimin e Bakus koordinuan gjashtë pika të tekstit të konventës për regjimin juridik të detit Kaspik. Ai shprehu besimin se në takimin e ardhshëm të liderëve të vendeve të rajonit të Kaspikut që do të zhvillohet në qytetin Astana të Kazakistanit, do të finalizohet përfundimisht regjimi juridik i detit Kaspik. Takimi i 39-të i grupeve të punës të vendeve bregdetare të Kaspikut, kishte për qëllim përpilimin e konventës së regjimit juridik të këtij deti.
als_Latn als_Latn als_Latn als_Latn als_Latn als_Latn als_Latn als_Latn